“ครม.” ไฟเขียวก่อหนี้ผูกพันข้ามปีงบ 64 รวม 2.23 แสนลบ. ใต้กรอบวินัยการเงิน
“ครม.” ไฟเขียวก่อหนี้ผูกพันข้ามปีงบ 64 รวม 2.23 แสนลบ. ใต้กรอบวินัยการเงิน
“ครม.” ไฟเขียวก่อหนี้ผูกพันข้ามปีงบ 64 รวม 2.23 แสนลบ. ใต้กรอบวินัยการเงิน
20 ต.ค. 2563

น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) วันนี้ (20 ต.ค.63) มีมติเห็นชอบการก่อหนี้ผูกพันข้ามปีงบประมาณ สำหรับรายการก่อหนี้ผูกพันข้ามปีงบประมาณรายการใหม่ ประจำปีงบประมาณ พ.ศ.2564 ซึ่งเป็นการดำเนินการตาม พ.ร.บ.วิธีการงบประมาณ พ.ศ.2561 และมีความสอดคล้องกับ พ.ร.บ.วินัยการเงินการคลังของรัฐ พ.ศ.2561
โดยให้หน่วยรับงบประมาณ ก่อหนี้ผูกพันข้ามปีงบประมาณรายการก่อหนี้ผูกพันข้ามปีงบประมาณรายการใหม่ ประจำปีงบประมาณ พ.ศ.2564 จำนวน 1,323 รายการ เป็นวงเงินภาระผูกพันรวมทั้งสิ้น 2.23 แสนล้านบาท โดยเป็นเงินงบประมาณรายจ่ายที่จัดสรรในปีงบประมาณ พ.ศ.2564 จำนวน 4.2 หมื่นล้านบาท
ทั้งนี้ พ.ร.บ.วินัยการเงินการคลังของรัฐ พ.ศ.2561 ได้กำหนดไว้ว่า ในการก่อหนี้ผูกพันงบประมาณรายจ่ายข้ามปีจะต้องไม่เกิน 10% ของงบประมาณรายจ่ายประจำปี ซึ่งการก่อหนี้รายการใหม่ของงบประมาณประจำปี 2564 นี้ คิดเป็น 6.67% หรือ 2.19 แสนล้านบาท (ไม่รวมเงินนอกงบประมาณ) จากงบประมาณทั้งสิ้น 3.28 ล้านล้านบาท